
Djeca, mladi i odgojno-obrazovni djelatnici hrvatskih škola iz godine u godinu nadahnjuju svojim radom za podršku najranjivijoj djeci – kroz program Škole za Afriku te udružuju snage s UNICEF-om i stvaraju obrazovne prilike za djecu Afrike.
Naša škola, je po drugi put, sudjelovala u ovom UNICEF-ovu programu čiji je cilj ovog puta bio pomoći u obrazovanju djece Madagaskara. Kako sve ne bi ostalo samo na novčanoj pomoći učenici nižih razreda istraživali su afrički kontinent i učili njegove zanimljivosti.
Sudjelovanjem u programu, učenici su usvajali  znanja o dječjim pravima i na kreativne načine prikupljali sredstva za obrazovanje djece Madagaskara – zemlje u kojoj tek svako treće dijete završi prvih pet godina obrazovanja. UNICEF je za sve sudionike osigurao edukaciju, materijale i podršku u provedbi aktivnosti, a prikupljenim će sredstvima graditi i obnavljati škole, educirati nastavnike i podržati najsiromašniju djecu.
Obrazovanje je temeljno pravo svakog djeteta. Nigdje u svijetu djeca nisu zakinuta za to pravo kao u Africi. Na tom području oko 45 milijuna djece ne mogu steći novo znanje, a sva djeca trebaju imati pravo naučiti čitati i pisati. U Africi je za jednogodišnje školovanje jednog djeteta potrebno 750 kuna. Tim iznosom plaća se godišnja školarina, potreban pribor i jedan topli obrok dnevno. U prvom polugodištu u programu je sudjelovalo sedam nižih razreda a u drugom polugodištu pet nižih razreda.
 Prikupljeni novac već se  uplatio na žiro-račun hrvatske podružnice UNICEF-a.

